text: Кръгла къща с невероятен дизайн и разкошна гледка – GRANDecor.bg
  Начало Идеи за интериор Кръгла къща с невероятен дизайн и разкошна гледка
  Кръгла къща с невероятен дизайн и разкошна гледка
  Не ви ли действа някак вдъхновяващо да се наслаждавате на жилища с нестандартни дизайн и архитектура? На нас – да. Тази кръгла къща, проектирана от Johnston Marklee е идеален пример за такова вдъхновение. Със своята триста и шейсет градусова панорамна гледка и съвременен дизайн, този дом е невероятно атрактивен и модерен. Може би си мислите, че такава къща, не ви дава никаква възможност за запазване на личното пространство и че излага всичко на показ, но не е така. Всъщност и за това е помислено. Вътрешността на къщата не е достъпна за външни любопитни погледи. Навсякъде в този дом вратите са плъзгащи се за удобство и олекотяване на интериора, а гостите, които са особено притеснени за личното си пространство, можете да настаните на етажа, който се намира директно под покрива и е закрит отвсякъде. А помислете си за усещането да се наслаждаваш на гледката наоколо и да поемаш цялото спокойствие в себе си, докато разпускаш в джакузито на открито. Неутрални естествени тонове съставляват основната цветова палитра, а стилно обзавеждане – минималистичния интериор. Тази кръгла къща е колкото семпла, толкова и забележителна. Насладете й се в нашата галерия.